24/12/2009 | Administración LocalMunicipal
Cabanas
Notificación de expedientes sancionadores de tráfico

ANUNCIO. Vistas as denuncias formuladas polos axentes da autoridade, dentro deste término municipal, por presuntas infraccións á Lei de seguridade vial e regulamentos que a desenvolva, e Ordenanza Municipal de Tráfico, pola Alcaldía-Presidencia, resolveuse incoar expediente sancionador, a cada un dos denunciados incluídos na relación adxunta á presente notificación. Intentada no seu día a notificación das mesmas por correo certificado no domicilio que consta nos expedientes incoados, sen que se lle poidese practicar ós interesados, por distintas circunstancias, segundo consta nos correspondentes certificados, a tenor do disposto no artigo 59.4 da Lei 30/92, de 26 de novembro, reguladora do réxime xurídico das administracións públicas e do procedemento administrativo común, modificada por Lei 4/99, de 13 de xaneiro, procede para garantir o trámite da notificación, a publicación no BOP e no taboleiro de edictos do Concello, da presente resolución. Na súa virtude e en uso das atribucións conferidas polo artigo 21.1 da Lei 7/1985, do 2 de abril, en relación co artigo 61.1 da Lei 5/1997, de Administración Local de Galicia, RESOLVO: 1ª.- Notificar a cada un dos interesados que se relacionan no Anexo unido á resolución que, con este trámite, lles queda incoado expediente sancionador, sendo o instructor destes expedientes segundo o decreto de Alcaldía, Don Dragos Valentin Sciacca Fasero, e a súa resolución compete a esta Alcaldía-Presidencia.2ª.- Concéderlles un prazo de quince días, para que aleguen canto estimen conveniente a súa defensa e propoñan as probas que estimen oportunas, poidendo consultar o expediente ou, solicitar copia compulsada da documentación obrante no mesmo. Caso de non formular alegacións, a iniciación do expediente, será considerada proposta de resolución, artigo 13.2 do R. D 1398/93, de 4 de agosto, relativo ó Regulamento para o exercicio da potestade sancionadora, cos efectos previstos nos artigos 18 e 19 de dito Regulamento.3ª.- Requerirlles formalmente para que identifiquen ó conductor responsable dos feitos no caso de que non sexa o denunciado o conductor do vehículo no momento da denuncia, nun prazo de dez días hábiles, coa advertencia de que si incumpren esta obrigación sen causa xustificada, serán sancionados pecuniariamente, cunha multa de ata 300,51 euros, como autores dunha falta grave (ordenanza municipal de tráfico e Lei 19/2001, de 19 de decembro, de reforma do texto articulado da Lei sobre tráfico, circulación de vehículos a motor e seguridade vial, aprobado por Real decrteo lexislativo 339/1990, de 2 de marzo). 4ª.- Se o desexan, poderán facer efectiva a multa, antes de que se dicte resolución de expediente sancionador, mediante xiro postal ( no texto indicarase o Nº de expediente, data de denuncia e matrícula do vehículo) ou ingreso na conta 20910201583110000052, polo importe que xa aparece bonificado co 30%. O abono do importe da multa implicará a terminación do procedemento unha vez concluído o trámite de alegacións sen que o denunciado as formulase, finalizando o expediente, salvo nos supostos que leven aparellada a suspensión do permiso de conducción, cuia competencia corresponde ó delegado do goberno, todo elo sen perxuizo da posibilidade de interpoñer o recurso correspondente. Cabanas, 27 de novembro de 2009. O Alcalde. Asdo. Germán Castrillón Permuy.